Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

***El vado*** (La vadejo) estas novelo de la hispana verkisto Ramón J. Sender, publikigita en 1948, en la plej produktiva fazo de sia epoko en la ekzilo en Ameriko, ĝuste antaŭ la publikigo de *El verdugo afable* kaj dum la verkado de la serio *Crónica del alba*.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

*El vado* rakontas la psikologian kadukiĝon de kamparanino, nome Lucía, pro rimorso, ke ŝi denoncis sian bofraton, kiun ŝi fate amis, kaj kiun mortigis la civilgvardianoj, sipozeble tuj post la hsipana Enlanda Miltio, kvankam en la verko ne estas datinformoj. La agado okazas du jarojn post la denonco, same kiel en la baldaŭa Mosén Millán (1953) la agado okazas junu jaron post denonco kaj murdo. La roluloj estas misterigitaj: nur Lucía kaj ŝia fratino Joaquina havas nomojn, dum la ceteraj familianoj kaj aliaj kamparanoj ne havas, inklude la denoncito kaj murdito. En la 4a kaj antaŭlasta ĉapitro Lucía ekvizias la aperon de la mortinto, freneziĝas kaj estas portata hejmen. Kaj finfine la sonĝaj elementoj dominas la menson de Lucía, ŝi estas tute senracie, kaj eliras nuda falĉi neĝon.

**Averto: *Malkaŝado de la intrigo de la rakonto ĉi tie finiĝas.***

Strukturo
---------

Lucía lavas vestaĵon en la rivero, kaj tiukadre klopodas por rakonti la aferon al sia fratino, ne kronologie, sed laŭgrave. En la du lastaj ĉapitroj akceliĝas la senraciigon de Lucía.

Analizo
-------

La temo estas kulpo, kaj kiel kulpo povas frenezigi homojn. Same kiel ĉe Mosén Millán (1953) estas diversaj elementoj, kiuj ripetiĝas: ekscio pri la kaŝejo en konfeso, rolo de pastro, amo de junaj amantoj interrompita, abstrakta dialogo de kulpulo kun la aĵoj de ties ĉirkaŭo, ktp.

Kvankam temas pri bonkvalita novelo, ĝi ne estis kolektita en postaj kompilaĵoj fare de Sender, sed la rakonto ja estis reuzata en la baldaŭa *El verdugo afable*, kie same oni reuzas rakontajn elementojn de aliaj verkoj de Sender, el kiuj tiuj de *El vado* estas la plej ĵusaj.

Referencoj
----------

1. ↑  Ramón J. Sender, *El vado*, Toulouse, La novela española, 1948; Elizabeth Espadas, *A lo largo de una escritura. Ramón J. Sender. Guía bibliográfica*. Instituto de Estudios Altoaragoneses, Huesca, 2002. ISBN = 84-8127-126-8 p. 22; José Mª Salguero Rodríguez, "Más reelaboraciones en *El verdugo afable* y el libro olvidado de Ramón J. Sender: *El vado*.", *Alazet*, Instituto de Estudios Altoaragoneses, Huesca, 1994, pp. 261-275.
2. ↑  Salguero, op. cit, pp. 265-266.
3. ↑  José Mª Salguero Rodríguez, "Más reelaboraciones en *El verdugo afable* y el libro olvidado de Ramón J. Sender: *El vado*.", *Alazet*, Instituto de Estudios Altoaragoneses, Huesca, 1994, pp. 261-275.

Bibliografio
------------

* Elizabeth Espadas, *A lo largo de una escritura. Ramón J. Sender. Guía bibliográfica*. Instituto de Estudios Altoaragoneses, Huesca, 2002. ISBN = 84-8127-126-8
* José Mª Salguero Rodríguez, "Más reelaboraciones en *El verdugo afable* y el libro olvidado de Ramón J. Sender: *El vado*.", *Alazet*, Instituto de Estudios Altoaragoneses, Huesca, 1994, pp. 261-275.

Eksteraj ligiloj
----------------

* Verkoj de Ramón J. Sender en Instituto de Estudios Altoaragoneses

  



|  |  |
| --- | --- |
| Bibliotekoj | * PeEnEo: 858215
 |